2010 թվականի դեկտեմբերին հայտարարվել է Հեֆների և Playboy-ի 25-ամյա մոդել Կրիստալ Հարիսի նշանադրության մասին։ Հարսանիքը պետք է տեղի ունենար 2011 թվականի հունիսի 18-ին։ Սակայն հունիսի 14-ին Հեֆները իր Twitter-յան միկրոբլոգում հայտնում է, որ հարսանիքը հետաձգվում է։ «Կրիստալը մտափոխվել է»,-գրում է Հյուն՝ չմանրամասնելով պատճառները։ Իր հերթին, հայտնիների կյանքը լուսաբանող TMZ.com կայքը հայտնում է, որ զույգը հեռախոսով բուռն վեճ է ունեցել, որից հետո Կրիստալ Հարիսը լքել է առանձնատունը։